**2 тур 2016-2017г.**

**9-11 кластар өсөн интернет-олимпиада һорауҙары**

1. *Нурлы яҙ! Балҡый ҡояш... Аһ! Белмәйһегеҙ – мин шатланам, шатлығымдан дегәнәктәй ырғыймын, ҡанатланам.* (Ш. Бабич) Ҡылымдарҙы табып, яһалышын аңлатып яҙырға.

**Балҡый, белмәйһегеҙ, шатланам ,ырғыймын, ҡанатланам.**

**Балҡы-й, бел-мәй-һегеҙ, ырғы-й-мын –тамыр;**

**Шат лан ам, ҡанат лан ам – яһалма(морфематик юл менән яһалған).**

1. ***Яҡшы*** *кеше һин, Мырҙағол..* Һыҙылған һүҙгә фонетик анализ эшләгеҙ.

***Яҡшы –* 4 хәреф 5 өн. Я (йа) хәрефе ике өндө белдерә. [йаҡ-шы] -2ижек, 1-се ижек- ҡапланған,ябыҡ,баҫымһыҙ; 2-се ижек-ҡапланған,асыҡ,баҫымлы.**

**Я-[й]-тартынҡы,яңғырау,талғын,ышҡыулы,тел,тел уртаһы;**

**-[а]-һуҙынҡы, урта рәт һүҙ., түбән күтәрелеш(киң) һүҙ., иренләшмәгән, ҡалын, баҫымһыҙ;**

**ҡ-[ҡ]-тартынҡы,һаңғырау,парлы,шартлаулы,тел: тел арты,артҡы аңҡау,шаулы;**

**ш-[ш]-тартынҡы,һаңғырау,парлы,тел: тел алды,алғы аңҡау,ышҡыулы,шалы;**

**ы-[ы]-һуҙынҡы,урта рәт һүҙ., урта күтәрелеш(ярым киң) һуҙ., иренләшмәгән,ҡалын,баҫымлы.**

1. ***Эшләпә, арыш*** был ниндәй күренеш?

***Эшләпә, арыш-* протеза күренеше.**

1. Баҫымһыҙ ижектә һуҙынҡы бөтөнләй юғалһа, ундай күренеш нисек атала?

**Был күренеш тулы редукция тип атала.**

1. “*Уҡыйне, икалған, баралмай”* кеүек әйтелешле һүҙҙәр ниндәй тел күренеше тип атала?

“*Уҡыйне, икалған, баралмай”-* **Элизия тел күренеше тип атала.**

1. *А) Донъялар шундай болғансыҡ заманда үҙеңдең бәләкәс кенә яланғас йөрәгеңә, ҡараңғылы-яҡтылы аҡылыңа, аяҙлы-болотло өмөтөңә таянып, тормоштоң мәңгелек асылына нисек итеп тоғро ҡалырға инде?*

**Эйәһеҙ һөйләм.**

*Б) Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.*

Һөйләмдәрҙең төрөн билдәләгеҙ.

**Ҡатнаш ҡушма һөйләм.**

1. ***Даръя*** *һылыуҡайҙарын үтә алмай бүленеп тора әрме көстәре* (Халыҡ йырынан). Билдәләнгән һүҙгә лексик анализ яһағыҙ.

***Даръя-* бик ҙур йылға, сиге күренмәгән ҙур һыу.**

**Күсмә мәғәнәлә ниҙеңдер күплеген,сикһеҙлеген аңлата. Был һөйләмдә туры мәғнәлә килгән; Һүҙҙең омонимы юҡ,тик синонимы-диңгеҙ һәм антонимы – инеш(бәләкәй һыу) бар; Фразеологик берәмеге : күҙ-даръя бит ул, мәҡәл: һыу һыуға ҡойор,һыу даръяға ҡойор;Даръя һуҙе фарсы теленән үҙләштерелгән һәм был һуҙ иҫкергән һүҙҙәр составына инә,архаизм;Шулай уҡ пассив ҡулланышлы,битараф лексикаға ҡарай.**

1. *Торналар килеп киткәнсе,*

*Ағас япраҡ һипкәнсе,*

*Тупраҡты биҙәп өлгөрә*

*Нисә мең төр гөл генә* (М. Кәрим).

**Күп эйәрсәнле ҡушма һөйләм(ваҡыт эйәрсән һөйләмдәр,тиң эйәрсән һөйләмле ҡушма һөйләм)**

*Сулпанда йоҡонан уянған,*

*Өлкәрҙә эшен ҡуймаған,*

*Ямғырҙа еүеш тимәгән,*

*Буранда өшөү белмәгән –*

*Бына тигән халҡым бар* (Р. Ниғмәти)

**Тиң аныҡлаусылы ябай тарҡау һөйләм формаһындағы теҙем.**

Һөйләмдәрҙең схемаһын төҙөгөҙ, төрөн билдәләгеҙ.

1. ***Даръя, һабаҡ, буға*** һүҙҙәре ниндәй пассив һүҙҙәр ҡатламының төркөмөнә ҡарай?

***Даръя, һабаҡ, буға –* архаизмдар төркөмөнә ҡарай.**

1. ***Күҙе маңлайына менде*** тигән фразеологик берәмектең төрөн билдәләгеҙ

***Күҙе маңлайына менде-* фразеологик берекмә.**

1. ***Аҡһыл*** һүҙендә **-һыл** аффиксы ниндәй мәғәнә күрһәткесе булып тора?

***Аҡһыл*** һүҙендә **-һыл** аффиксы – **лексик мәғәнә күрһәткесе** (**аҙһытыу дәрәжәһе) булып тора.**

1. Бирелгән һөйләмдә бәйләүесте табып, мәғәнәһен билдәләгеҙ. *Ауыл һайын туҡтап, йылына-йылына ике көндән артыҡ килдек* (Һ. Дәүләтшина).

*Һайын-* **төп бәйләүес,ярҙамсы һүҙ, көсәйтеү бәйләүесе, исемдең төп килешен талап итә.**

1. *Йәштәр тыуған ер матурлығына һоҡланып оҙаҡ-оҙаҡ алыҫтарға күҙ ташлап тынып торҙолар.* Тыныш билдәләрен ҡуйығыҙ һәм аңлатып китегеҙ.

*Йәштәр тыуған ер матурлығына һоҡланып, оҙаҡ-оҙаҡ алыҫтарға күҙ ташлап, тынып торҙолар.* **Айырымланған рәүеш хәлдәре өтөр менән айырыла.**

1. Түбәндәге һөйләмдәрҙән һандарҙы табығыҙ, уларҙың ниндәй һөйләм киҫәге булып килеүен билдәләгеҙ:

А) Ҡурҡаҡтың күҙе **дүрт(хәбәр)** була.

Б) **Биш бишең(эйә)** – **егерме биш(хәбәр)** була.

В) Беҙ ҡайтҡанда төнгө **өстәр(хәбәр)** ине.

Г) Бындай матурлыҡты үҙ ғүмеремдә **беренсе(аныҡлаусы)** тапҡыр күрәм.

Д) **Беренсенән**,**(инеш һүҙ)** мин уны күрергә теләмәйем.

Е.) Нәҡ **илле ике(хәл)** йыл әүәл беҙ бына ошолай табыштыҡ.

Ж) **Берәүҙәре(эйә)** уйландыра, **икенселәре(эйә)** хыял донъяһына әйҙәй.

1. Башҡорт яҙыуы ниндәй принципҡа нигеҙләнгән?

**Фонетик принципҡа нигеҙләнгән.**

16. Текстағы геройҙарҙың телмәр үҙенсәлектәре яҙма телмәрҙә нисек сағылдырылған? Текстың функциональ-семантик төрөн билдәләгеҙ

*Һөйләшеп ултырғанда мин атайымдың һуғыш атының ниндәй талаптарға яуап биргәнен һораным.*

*Атайым Ильясов Мөжәүир Әбделфән улы элекке кавалерист-сабельник ине. 1930-1932 йыл ул Украинала беренсе атлы армияла хеҙмәттә була.*

* *Башҡортостан Республикаһы Президенты Указы менән яҙыусылар Н.Мусин һәм Ә. Һуғыш аты бик күп талаптарға яуап бирергә тейеш, – тип башланы атайым. – Беренсенән, ул кәүҙәле булырға тейеш. Артыҡ бейек тә, тәпәш тә түгел. Ерҙән алып мундаһына тиклем 140-150 см. Һалбыр түгел, ялы, ҡойроғо тулы булыуы ыңғай. Тояҡтары ярылмаған, йомро, әҙ генә ослораҡ. Ипподромдарҙа ҡыҫҡа араға сапҡан саф тоҡомло тигән аттарҙың бәкәлдәре тайыусан була. Ундай ат – ат түгел! Аттың бәкәлдәре текә, ҡыҫҡа булһын. Бына беҙҙең башҡорт аттары шундай, улым. Аттың һаулығы – төп шарт...* (С. Ильясов).

**Текстағы геройҙарҙың телмәр ңҙенсәлектәре яҙма телмәрҙә монолог итеп сағылдырылған. Текстың функциональ-семантик төрө-тасуирлаусы.**

17. Һөйләмдәр текста йәнәшә килеп, бер үк ваҡытта йәки бер-бер артлы булған хәл-ваҡиғаларҙы, факттарҙы һанап бирһәләр, бындай бәйләнеш нисек атала?

**Параллель бәйләнеш тип атала.**

18. Текстың стилен, уның төп үҙенсәлектәрен билдәләгеҙ

*Хәкимовҡа “Башҡортостан Республикаһының халыҡ яҙыусыһы”тигән маҡтаулы исем бирелде.*

*Халҡыбыҙҙың һөйөүенә лайыҡ булған яҙыусыларыбыҙҙы ихлас күңелдән ҡотлайбыҙ!*

**Публицистик-текстың стиле. Был стилдә газета-журнал мәҡәләләре,белдереүҙәр яҙыла.**

*19.* Историзмдарҙы һәм архаизмдарҙы айырып яҙығыҙ:

*Мәҙрәсә, шәкерт, яһаҡ, баяр, кенәз, әләм, ялпы, заң, тархан, кантон.*

**Историзмдар-** *баяр, кенәз, тархан, кантон.*

**Архаизмдар-** *мәҙрәсә, шәкерт, яһаҡ, әләм, ялпы, заң.*

*20.* Русса тексты тәржемә итеп, Һандарҙы дөрөҫ ҡулланып яҙығыҙ.

*Первый трамвай в Уфе был пущен в 1937 году. Первый трамвайный путь был длиною около девяти километров. Город обслуживало всего 13 трамвайных вагонов. Первый троллейбус в Уфе появился в 1962 году. Маршрут был один – от монумента Дружбы до сельхозинститута.*

**Өфөлә беренсе трамвай 1937-се йылда йөрөй башлаған. Трамвай юлының оҙонлоғо туғыҙ километр тирәһе булған. Ҡаланы тик 13 трамвай ғына хеҙмәтләндергән . Өфөлә беренсе троллейбус 1962-cе йылда барлыҡҡа килгән. Бер генә маршрут булған:Дуҫлыҡ монументынан ауыл хужалығы институтына ҡәҙәр.**